CELEX: C2007/042/05
Language: fi
Date: 2007-02-24 00:00:00
Title: Asia C-40/05: Yhteisöjen tuomioistuimen tuomio (kolmas jaosto) 11.1.2007 (Överklagandenämnden för Högskolanin (Ruotsi) esittämä ennakkoratkaisupyyntö) — Kaj Lyyski v. Umeå universitet (Työntekijöiden vapaa liikkuvuus — EY 39 artikla — Esteet — Ammatillinen koulutus — Opettajat — Koulutukseen pääsyn epääminen hakijalta, joka työskentelee oppilaitoksessa toisessa jäsenvaltiossa)

24.2.2007   
            
            
               FI
            
            
               Euroopan unionin virallinen lehti
            
            
               C 42/3
            
         Yhteisöjen tuomioistuimen tuomio (kolmas jaosto) 11.1.2007 (Överklagandenämnden för Högskolanin (Ruotsi) esittämä ennakkoratkaisupyyntö) — Kaj Lyyski v. Umeå universitet
   (Asia C-40/05) (1)
   
   (Työntekijöiden vapaa liikkuvuus - EY 39 artikla - Esteet - Ammatillinen koulutus - Opettajat - Koulutukseen pääsyn epääminen hakijalta, joka työskentelee oppilaitoksessa toisessa jäsenvaltiossa)
   (2007/C 42/05)
   Oikeudenkäyntikieli: ruotsi
   Ennakkoratkaisua pyytänyt tuomioistuin
   Överklagandenämnden för Högskolan
   Pääasian asianosaiset
   
      Kantaja: Kaj Lyyski
   
      Vastaaja: Umeå universitet
   Oikeudenkäynnin kohde
   Ennakkoratkaisupyyntö — Överklagandenämnden för högskolan (korkeakoulujen valituslautakunta) — Yhteisön oikeuden ja etenkin EY 12 artiklan tulkinta — Ammatillinen koulutus, jolla pyritään täyttämään pätevien opettajien puute jäsenvaltiossa ja joka on tarkoitettu kouluissa työskenteleville opettajille, jotta he voisivat hankkia itselleen tarpeellisen pätevyyden pysyvän sopimuksen saamiseksi — Kieltäytyminen päästämästä koulutukseen hakijaa, joka on kyseisen jäsenvaltion kansalainen, mutta joka työskentelee toisessa jäsenvaltiossa sijaitsevassa koulussa
   Tuomiolauselma
   Yhteisön oikeus ei ole esteenä sille, että kansallisessa lainsäädännössä, jossa järjestetään väliaikaisesti koulutus, jonka tarkoituksena on vastata lyhyellä aikavälillä pätevien opettajien tarpeeseen jäsenvaltiossa, vaaditaan, että tähän koulutukseen hakijoiden on työskenneltävä mainitun jäsenvaltion oppilaitoksessa, kuitenkin sillä varauksella, että tämän lainsäädännön soveltamisen seurauksena ei saa olla kaikkien sellaisten opettajien, jotka eivät työskentele tällaisessa oppilaitoksessa, tekemien hakemusten hylkääminen periaatteesta, arvioimatta ensin ja erikseen hakijan ansioita etenkin asianomaisen pätevyyden ja sen kannalta, onko hänen saamansa koulutuksen käytännöllisen osan valvominen mahdollista tai onko hänet mahdollista vapauttaa siitä.
   
      (1)  EUVL C 93, 16.4.2005.